

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

**PRIOPĆENJE ZA JAVNOST**

sa 4. sjednice Općinskog vijeća održane dana 30. studenog 2021.g.

Na 4. sjednici Općinskog vijeća, održanoj 30. studenog 2021. godine, donesene su slijedeće odluke, o kojima izvješćujemo javnost:

1. **II. izmjene i dopune Proračuna Općine Starigrad za 2021. godine**

Temeljem članka 39. Stavka 2. Zakona o proračunu (“Narodne novine” broj 87/08, 136/12 i 15/15), Općinsko vijeće je donijelo Odluku o II. izmjenama i dopunama Proračuna Općine Starigrad za 2021. godinu. Na osnovi dosadašnje dinamike ostvarenja prihoda i rashoda te procjene njihova ostvarenja do kraja 2021. godine, predlažu se II. Izmjene i dopune Proračuna Općine Starigrad za 2021. godinu kojima nije došlo do promjene iznose već samo do izmjena iznosa i/ili izvora financiranja stavki.

Ukupni prihodi i primici Proračuna za 2021. godinu ovim izmjenama i dopunama iznose 20.721.405,00 kn, a u tome prihodi poslovanja iznose 17.067.042,00 kn, prihodi od prodaje nefinancijske imovine 1.000.000,00 kn i raspoloživa sredstva iz prethodnih godina 2.654.363,00 kn.

Ukupni rashodi i izdaci se planiraju u iznosu od 20.721.405,00 kn i uravnoteženi su sa ukupnim prihodima i primicima, a uključuju rashode poslovanja u visini od 14.662.905,00 kn i rashode za nabavu nefinancijske imovine u visini od 6.058.500,00 kn.

1. **II. izmjene i dopune Plana razvojnih programa Općine Starigrad za 2021.g.,**

Planirano razdoblje izgradnje i dovršenja objekata prema planu za 2021. godinu je 31.12.2021. godine. Plan razvojnih programa usklađivat će se svaku godinu, a za provedbu plana odgovorni su općinski načelnik i Jedinstveni upravni odjel Općine Starigrad. Izmjene i dopune u Planu razvojni programa napravljene su u skladu sa II. izmjenama i dopunama Proračuna Općine Starigrad za 2021. godinu.

**3. I. izmjene i dopune Programa građenja komunalne infrastrukture za 2021., I. izmjene i dopune Program održavanja komunalne infrastrukture za 2021., II. izmjene i dopune Programa javnih potreba u školstvu, predškolskom odgoju i naobrazbi u 2021. godini**

Izmjene i dopune navedenih Programa propisane su posebnim zakonima: Zakonom o komunalnom gospodarstvu i Zakonom o predškolskom odgoju i obrazovanju.

U Programu građenja komunalne infrastrukture za 2021. godinu donose se II. izmjene i dopune kojima je predviđeno ukupno 3.315.000,00 kn a programom održavanja 6.720.000,00 kuna.

I. Izmjenom i dopunom Programa javnih potreba u školstvu, predškolskom odgoju i naobrazbi Općine Starigrad mijenja se Program javnih potreba u školstvu, predškolskom odgoju i naobrazbi u 2021. godini, te se u sklopu aktivnosti Dječji vrtić „Osmjeh“ smanjuju sredstva za iznos od 130.390,00 kuna i sredstva programa ukupno iznose 1.459.110,00 kuna.

1. **Proračun Općine Starigrad za 2022. godinu sa projekcijama za 2023. i 2024. godinu**

U skladu s odredbama Zakona o proračunu, Pravilnika o proračunskim klasifikacijama, te Pravilnika o proračunskom računovodstvu i računskom planu napravljen je prijedlog Proračuna Općine Starigrad za 2022. godinu, te projekcije za 2023. i 2024. godinu. U Proračun Općine Starigrad uključeni su i vlastiti i namjenski prihodi i primici proračunskog korisnika Dječji vrtić „Osmjeh“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda. Proračun Općine Starigrad za 2021. godinu utvrđen je u iznosu od 19.155.950,00 kn.

Ukupni prihodi i primici Proračuna za 2022. godinu planiraju se u iznosu od 19.155.950,00 kn, a u tome prihodi poslovanja iznose 15.635.950,00 kn, prihodi od prodaje nefinancijske imovine 1.000.000,00 kn i raspoloživa sredstva iz prethodnih godina 2.520.000,00 kn.

Od ukupnih rashoda i izdataka planiranih za 2022. godinu u iznosu od 19.155.950,00 kn na rashode poslovanja odnosi se 11.982.450,00 kn, a na rashode za nabavu nefinancijske imovine 7.173.500,00 kn.

1. **Odluka o izvršavanju Proračuna Općine Starigrad za 2022. godinu**

Ovom Odlukom određuje se struktura prihoda i primitaka te rashoda i izdataka Proračuna Općine Starigrad za 2022. godinu, njegovo izvršavanje, zaduživanja i jamstva, upravljanje financijskom i nefinancijskom imovinom, prava i obveze korisnika proračunskih sredstava, te druga pitanja u izvršavanju proračuna.

1. **Program građenja komunalne infrastrukture, Program održavanja komunalne infrastrukture za 2022.g., Program javnih potreba u sportu za 2022.g., Program javnih potreba u kulturi za 2022.g., Program javnih potreba u školstvu, predškolskom odgoju i naobrazbi u 2022.g., Program socijalne skrbi za 2022.g., Program korištenja naknade za zadržavanje nezakonito izgrađenih zgrada u prostoru za 2022. godinu**

Obveza donošenja zajedno sa godišnjim proračunom za svaku kalendarsku godinu te obvezan sadržaj navedenih Programa propisani su posebnim zakonima: Zakon o komunalnom gospodarstvu, Zakon o postupanju s nezakonito izgrađenim zgradama, Zakon o sportu, Zakon o financiranju javnih potreba u kulturi, Zakon o socijalnoj skrbi, Zakon o predškolskom odgoju i naobrazbi, Zakon o odgoju i obrazovanju u osnovnoj i srednjoj školi.

- Za ostvarivanje Programa građenja komunalne infrastrukture u 2022. godini predviđeno je ukupno 2.250.000,00 kuna.

- Za ostvarivanje Programa održavanja komunalne infrastrukture predviđeno je ukupno 4.330.000,00 kuna.

- Prihodi proračuna od naknade za zadržavanje nezakonito izgrađenih zgrada u prostoru, a kao 30% ukupnog iznosa naknade, planiran je u iznosu od 50.000,00 utrošiti će se namjenski.

- Sredstva za program javnih potreba u području sporta predviđena su u iznosu od 135.000,00 kuna.

- Sredstva za program javnih potreba u kulturi predviđena su u iznosu od 105.000,00 kuna.

- Za ostvarivanje raznih oblika socijalne skrbi predviđena su sredstva u iznosu od 275.000,00 kuna.

- Program javnih potreba u školstvu, predškolskom odgoju i naobrazbi provodi se za više različitih programa za koje je u proračunu predviđeno 1.600.950,00 kuna.

1. **Odluka o raspoređivanju sredstava za financiranje političkih stranaka i predstavnika izabranih s liste grupe birača za 2022. godinu**

Odluka je donesena u skladu sa Zakonom o financiranju političkih aktivnosti i izborne promidžbe (NN br. 24/11., 61/11., 27/13., 2/14., 96/16. i 70/17)

U proračunu Općine Starigrad za 2022. godinu osigurana su sredstva za rad političkih stranaka i predstavnika u Općinskom vijeću u iznosu od 55.000,00 kn.

1. **Odluka o privremenoj zabrani izvođenja građevinskih radova tijekom turističke sezone**

Odlukom se određuje vrste građevina, vrste radova, područja, razdoblje i vrijeme na koje se odnosi privremena zabrana radova, provođenje nadzora nad primjenom Odluke i prekršajne sankcije. Zabrana se odnosi na cijelo područje Općine Starigrad i odnosi se na slijedeća razdoblja:

* od 14. travnja do 18. travnja 2022. godine
* od 15. lipnja do 15. rujna 2022. godine

1. **Odluka o usvajanju Strategije upravljanja imovinom u vlasništvu Općine Starigrad za razdoblje od 2021. godine do 2027. godine**

Strategija upravljanja imovinom Općine Starigrad za razdoblje od 2021. do 2027. godine donesena je u skladu sa člancima 15. i 18. Zakona o upravljanju državnom imovinom (NN br. 52/18), za razdoblje od sedam godina u kojoj su određeni dugoročni ciljevi i smjernice upravljanja imovinom, uzimajući u obzir gospodarske i razvojne interese Općine Starigrad i Republike Hrvatske. Strategija je izrađena i prema preporukama provedene revizije za Općinu Starigrad navedenim u Izvješću o obavljenoj reviziji – upravljanje i raspolaganje nekretninama jedinica lokalne i područne (regionalne) samouprave na području Zadarske županije.

1. **Odluka o izradi izmjena i dopuna Prostornog plana uređenja Općine Starigrad**

U članku 2. spomenute Odluke navedeni su razlozi izmjena i dopuna.

Pristupit će se izradi i donošenju izmjena i dopuna PPUO Starigrad a koje se odnose na:

1. izmjenu uvjeta za građenje u građevinskom području naselja i u izdvojenim građevinskim područjima izvan naselja radi kvalitetnije provedbe Plana,
2. usklađenje izdvojenih građevinskih područja ugostiteljsko-turističke namjene izvan naselja sa Prostornim planom Zadarske županije
3. izmjenu i dopunu planirane namjene u građevinskom području naselja radi povećanja kvalitete življenja u naseljima i privlačenje investicija u gospodarstvu,
4. preraspodjelu manjih dijelova građevinskih područja (ispravak granica građevinskih područja radi uklanjanja zapreka u građenju u istim)
5. dopunu uvjeta za građenje i uređenje zemljišta izvan građevinskih područja naselja i izdvojenih građevinskih područja izvan naselja,
6. provjeru i izmjenu dijela planirane prometne mreže i postojećih prometnica planirane za rekonstrukciju radi usklađenja sa stanjem na terenu i vlasničkom strukturom katastarskih čestica,
7. izmjenu i dopunu uvjeta za građenje infrastrukturne mreže,
8. dopunu pučkih graditeljskih cjelina (zaselaka) u kartografskim prikazima Plana
9. **Odluka o izmjeni Odluke o komunalnom doprinosu Općine Starigrad**

U postojećoj Odluci u članku 14. stavak 3. mijenja se i glasi:

*„Za objekte koji se ozakonjuju temeljem* *Zakona o postupanju s nezakonito izgrađenim zgradama („Narodne novine“, broj 86/12, 143/13, 65/17 i 14/19), rješenjem o utvrđivanju komunalnog doprinosa odobrava se popust na ukupan iznos od 15 % , a za jednokratnu uplatu dodatnih 25 % popusta. Ovaj popust ne mogu koristiti obveznici koji ostvaruju oslobođenje temeljem članka 9. ove Odluke.“*

1. **Analiza stanja** **sustava civilne zaštite za 2021. godinu, donošenje plana razvoja sustava civilne zaštite za 2022. godinu te Plana djelovanja Općine Starigrad u području prirodnih nepogoda za 2022. godinu**

Prihvaća se Analiza stanja sustava civilne zaštite u 2021. godinu koju se predložio Općinski načelnik, donosi se plana razvoja sustava civilne zaštite za 2022. godinu te Plan djelovanja Općine Starigrad u području prirodnih nepogoda za 2022. godinu. Ovi akti temelje se na Zakonu o sustavu civilne zaštite (NN br. 82/15, 118/18 i 31/20) i Zakonu o ublažavanju i uklanjanju posljedica prirodnih nepogoda (NN 16/19).

U Starigradu Paklenici, 3. prosinca 2021. g.

Pripremila:  Načelnik:

Marija Jukić, struč.spec.admin.publ. Krste Ramić, dipl.oec. v.r.